CELEX: 32006R0643
Language: lv
Date: 2006-04-27 00:00:00
Title: Komisijas Regula (EK) Nr. 643/2006 ( 2006. gada 27. aprīlis ), ar kuru groza Regulu (EK) Nr. 1622/2000, kas nosaka konkrētus sīki izstrādātus noteikumus Regulas (EK) Nr. 1493/1999 par vīna tirgus kopējo organizāciju ieviešanai, un kas izveido Kopienas enoloģiskās prakses un procesu kodeksu, un Regulu (EK) Nr. 884/2001, ar ko nosaka sīki izstrādātus piemērošanas noteikumus attiecībā uz vīna produktu pārvadājumu pavaddokumentiem un vīna nozarē veicamo uzskaites reģistrāciju

28.4.2006   
            
            
               LV
            
            
               Eiropas Savienības Oficiālais Vēstnesis
            
            
               L 115/6
            
         
      KOMISIJAS REGULA (EK) Nr. 643/2006
   (2006. gada 27. aprīlis),
   ar kuru groza Regulu (EK) Nr. 1622/2000, kas nosaka konkrētus sīki izstrādātus noteikumus Regulas (EK) Nr. 1493/1999 par vīna tirgus kopējo organizāciju ieviešanai, un kas izveido Kopienas enoloģiskās prakses un procesu kodeksu, un Regulu (EK) Nr. 884/2001, ar ko nosaka sīki izstrādātus piemērošanas noteikumus attiecībā uz vīna produktu pārvadājumu pavaddokumentiem un vīna nozarē veicamo uzskaites reģistrāciju
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju (1), un jo īpaši tās 46. panta 1. punktu un 70. panta 3. punktu,
   tā kā:
   
               (1)
            
            
               Komisijas Regulā (EK) Nr. 1622/2000 (2) noteiktas izmantošanas robežas un nosacījumi vielām, kuru lietošana atļauta ar Regulu (EK) Nr. 1493/1999. Konkrēto vielu izmantošanas robežas norādītas tās IV pielikumā. Sakarā ar to, ka atļautās enoloģiskās prakses sarakstā, kas atrodams Regulas (EK) Nr. 1493/1999 IV pielikumā, iekļauta L-askorbīnskābes un dimetildikarbonāta pievienošana, šīm vielām jānosaka izmantošanas robežas un nosacījumi.
            
         
               (2)
            
            
               Komisijas Regulā (EK) Nr. 884/2001 (3) izstrādāti noteikumi par ievešanas un izvešanas reģistriem un paredzēts, ka tajos, jo īpaši, jāatzīmē konkrētas darbības. Sakarā ar īpatnībām, vīnam pievienojot dimetildikarbonātu, reģistros jānorāda tā izmantošana.
            
         
               (3)
            
            
               Tādēļ jāgroza Regula (EK) Nr. 1622/2000 un (EK) Nr. 884/2001.
            
         
               (4)
            
            
               Šajā regulā paredzētie pasākumi ir saskaņā ar Vīna pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 1622/2000 groza šādi:
   
               1)
            
            
               Pievieno šādu 15.a pantu:
               “15.a pants
               Dimetildikarbonāts
               Dimetildikarbonāta pievienošanu, kas paredzēta Regulas (EK) Nr. 1493/1999 IV pielikuma 3. punkta zc) apakšpunktā, var veikt tikai šīs regulas IV pielikumā noteiktajās robežās un tikai tad, ja tā atbilst šīs regulas IXa pielikumā izstrādātajiem noteikumiem.”
            
         
               2)
            
            
               Regulas IV pielikumu aizstāj ar šīs regulas I pielikuma tekstu.
            
         
               3)
            
            
               Šīs regulas II pielikuma tekstu iekļauj kā IXa pielikumu.
            
         2. pants
   Regulas (EK) Nr. 884/2001 14. panta 1. punkta pirmajai daļai pievieno šādu ievilkumu:
   
               “—
            
            
               dimetildikarbonāta (DMDC) pievienošana vīnam”.
            
         3. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 27. aprīlī
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 179, 14.7.1999., 1. lpp. Regulā jaunākie grozījumi izdarīti ar Regulu (EK) Nr. 2165/2005 (OV L 345, 28.12.2005., 1. lpp.).
   
      (2)  OV L 194, 31.7.2000., 1. lpp. Regulā jaunākie grozījumi izdarīti ar Regulu (EK) Nr. 1163/2005 (OV L 188, 20.7.2005., 3. lpp.).
   
      (3)  OV L 128, 10.5.2001., 32. lpp. Regulā jaunākie grozījumi izdarīti ar Regulu (EK) Nr. 908/2004 (OV L 163, 30.4.2004., 56. lpp.).
   
      I PIELIKUMS
      
         
            “IV PIELIKUMS
            Dažu vielu izmantošanas ierobežojumi
            (šīs regulas 5. pants)
            Maksimālie pieļaujamie daudzumi Regulas (EK) Nr. 1493/1999 IV pielikumā minēto vielu izmantošanai saskaņā ar tajā paredzētajiem nosacījumiem ir šādi:
            
                        Vielas
                     
                     
                        Izmantošana pie svaigām vīnogām, vīnogu misas, vīnogu misas fermentācijas procesā, vīnogu misas fermentācijas procesā, ko iegūst no vēlu novāktām, izžuvušām vīnogām, koncentrētas vīnogu misas un jauna vīna fermentācijas procesā
                     
                     
                        Izmantošana pie vīnogu misas fermentācijas procesā, ko lieto tiešā patēriņā pārtikā kā tādu, vīna, kas derīgs galda vīna ražošanai, galda vīna, dzirkstošā vīna, gāzētā dzirkstošā vīna, viegli dzirkstošā vīna, gāzēta viegli dzirkstošā vīna, liķiera vīna un noteiktos apvidos ražotiem kvalitatīvajiem vīniem
                     
                  
                        Rauga šūnu sienu preparāts
                     
                     
                        40 g/hl
                     
                     
                        40 g/hl
                     
                  
                        Oglekļa dioksīds
                     
                     
                         
                     
                     
                        maksimālais daudzums šādi apstrādātā vīnā: 2 g/l
                     
                  
                        L-askorbīnskābe
                     
                     
                        250 mg/l
                     
                     
                        250 mg/l; maksimālais daudzums šādi apstrādātā vīnā nedrīkst pārsniegt 250 mg/l
                     
                  
                        Citronskābe
                     
                     
                         
                     
                     
                        maksimālais daudzums šādi apstrādātā vīnā: 1 g/l
                     
                  
                        Metavīnskābe
                     
                     
                         
                     
                     
                        100 mg/l
                     
                  
                        Vara sulfāts
                     
                     
                         
                     
                     
                        1 g/hl – ar nosacījumu, ka vara saturs šādi apstrādātā produktā nav vairāk par 1 mg/l
                     
                  
                        Ogle enoloģiskai izmantošanai
                     
                     
                        100 g sausa produkta uz hl
                     
                     
                        100 g sausa produkta uz hl
                     
                  
                        Barojošie sāļi: diamonija fosfāts vai amonija sulfāts
                     
                     
                        1 g/l (izteikts sāļos) (1)
                        
                     
                     
                        0,3 g/l (izteikts sāļos) dzirkstošo vīnu izgatavošanai
                     
                  
                        Amonija sulfīts vai amonija bisulfīts
                     
                     
                        0,2 g/l (izteikts sāļos) (1)
                        
                     
                     
                         
                     
                  
                        Augšanas veicinātāji: tiamīns tiamīna hidrohlorīda veidā
                     
                     
                        0,6 mg/l (izteikts tiamīnā)
                     
                     
                        0,6 mg/l (izteikts tiamīnā) dzirkstošo vīnu izgatavošanai
                     
                  
                        Polivinilpolipirolidons
                     
                     
                        80 g/hl
                     
                     
                        80 g/hl
                     
                  
                        Kalcija tartarāts
                     
                     
                         
                     
                     
                        200 g/hl
                     
                  
                        Kalcija fitāts
                     
                     
                         
                     
                     
                        8 g/hl
                     
                  
                        Lizocīms
                     
                     
                        500 mg/l (2)
                        
                     
                     
                        500 mg/l (2)
                        
                     
                  
                        Dimetildikarbonāts
                     
                     
                         
                     
                     
                        200 mg/l; tirdzniecībā laistajā vīnā nav redzamu nosēdumu
                     
                  
      
      
         (1)  Šīs vielas var izmantot arī kopīgi, kopā nepārsniedzot 1 g/l, neskarot iepriekš norādīto robežu 0,2 g/l.
      
         (2)  Kad vielu pievieno misai un vīnam, kopējais daudzums nedrīkst pārsniegt 500 mg/l.”
   
   
      II PIELIKUMS
      
         
            “IXa PIELIKUMS
            Noteikumi attiecībā uz dimetildikarbonātu
            (šīs regulas 15.a pants)
            PIEMĒROŠANAS JOMA
            Dimetildikarbonātu var pievienot vīnam ar šādu mērķi – nodrošināt mikrobioloģisko stabilizāciju pudelē iepildītam vīnam, kas satur fermentējamus cukurus.
            NOTEIKUMI
            
                        —
                     
                     
                        Pievienošanai jānotiek tikai neilgu laiku pirms iepildīšanas pudelē,
                     
                  
                        —
                     
                     
                        Apstrādi var piemērot tikai vīniem, kuros cukuru saturs ir vienāds ar 5 g/l vai lielāks,
                     
                  
                        —
                     
                     
                        Maksimāli pieļaujamais daudzums ir noteikts šīs regulas IV pielikumā, un vielai tirdzniecībā laistajā vīnā jābūt nemanāmai,
                     
                  
                        —
                     
                     
                        Izmantotajai vielai jāatbilst tīrības kritērijiem, kas noteikti Direktīvā 96/77/EK,
                     
                  
                        —
                     
                     
                        Šī apstrāde jānorāda reģistrā, kas paredzēts Regulas (EK) Nr. 1493/1999 70. panta 2. punktā.”